CELEX: 32011D0545
Language: mt
Date: 2011-09-16 00:00:00
Title: 2011/545/UE: Deċiżjoni ta’ Implimentazzjoni tal-Kummissjoni tas- 16 ta’ Settembru 2011 dwar l-applikazzjoni tad-dispożizzjonijiet dwar il-kontroll u l-moviment li jinsabu fid-Direttiva tal-Kunsill 2008/118/KE fir-rigward ta’ prodotti li jaqgħu fi ħdan il-kodiċi 3811 tan-NM, f’konformità mal-Artikolu 20(2) tad-Direttiva tal-Kunsill 2003/96/KE (notifikata bid-dokument numru C(2011) 6423)

17.9.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 241/33
            
         DEĊIŻJONI TA’ IMPLIMENTAZZJONI TAL-KUMMISSJONI
   tas-16 ta’ Settembru 2011
   dwar l-applikazzjoni tad-dispożizzjonijiet dwar il-kontroll u l-moviment li jinsabu fid-Direttiva tal-Kunsill 2008/118/KE fir-rigward ta’ prodotti li jaqgħu fi ħdan il-kodiċi 3811 tan-NM, f’konformità mal-Artikolu 20(2) tad-Direttiva tal-Kunsill 2003/96/KE
   (notifikata bid-dokument numru C(2011) 6423)
   (2011/545/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Deċiżjoni tal-Kunsill 2003/96/KE tas-27 ta’ Ottubru 2003 li tirriforma l-istruttura tal-Komunità għat-tassazzjoni fuq prodotti ta’ enerġija u elettriku (1), u b’mod partikolari l-Artikolu 20(2) tagħha,
   Billi:
   
               (1)
            
            
               L-Awtoritajiet tal-Pajjiżi l-Baxxi nnotifikaw lill-Kummissjoni, f’konformità mal-Artikolu 20(2) tad-Direttiva 2003/96/KE, dwar il-fatt li jekk ma jiġux applikati d-dispożizzjonijiet dwar il-kontroll u l-moviment, li jinsabu fid-Direttiva tal-Kunsill 2008/118/KE tas-16 ta’ Diċembru 2008 dwar l-arranġamenti ġenerali għad-dazju tas-sisa u li tħassar id-Direttiva 92/12/KEE (2), għal additivi li jaqgħu fi ħdan il-kodiċi NM 3811 tan-Nomenklatura Magħquda, kif emendat permezz tar-Regolament tal-Kummissjoni (KE) Nru 2031/2001 tas-6 ta’ Awwissu 2001, li huma soġġetti għal tassazzjoni f’konformità mad-Direttiva 2003/96/KE, u ssir emenda tal-Anness I tar-Regolament tal-Kunsill (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni (3), jista’ jinħoloq lok għal evażjoni, evitar jew abbuż tat-taxxa. Għalhekk l-awtoritajiet tal-Pajjiżi l-Baxxi talbu biex jiżdied il-kodiċi NM 3811 għad-dispożizzjonijiet dwar il-kontroll u l-moviment li jinsabu fid-Direttiva 2008/118/KE.
            
         
               (2)
            
            
               Il-Kummissjoni trażmettiet it-talba tal-awtoritajiet tal-Pajjiżi l-Baxxi lill-Istati Membri l-oħra.
            
         
               (3)
            
            
               Meta jitqies ir-riskju ta’ evażjoni, evitar jew abbuż tat-taxxa li huma jirrappreżentaw, il-prodotti taħt il-kodiċi NM 3811 għandhom ikunu soġġetti għad-dispożizzjonijiet dwar il-kontroll u l-moviment li jinsabu fid-Direttiva 2008/118/KE.
            
         
               (4)
            
            
               Il-miżuri previsti f’din id-Deċiżjoni huma skont il-fehma tal-Kumitat dwar id-Dazju tas-Sisa,
            
         ADOTTAT DIN ID-DEĊIŻJONI:
   Artikolu 1
   F’konformità mal-Artikolu 20(2) tad-Direttiva 2003/96/KE, prodotti li jaqgħu fi ħdan il-kodiċi NM 3811 għandhom ikunu soġġetti għad-dispożizzjonijiet dwar il-kontroll u l-moviment li jinsabu fid-Direttiva 2008/118/KE.
   Artikolu 2
   Din id-Deċiżjoni għandha tapplika mill-1 ta’ Lulju 2012.
   Artikolu 3
   Din id-Deċiżjoni hija indirizzata lill-Istati Membri.
   
      Magħmul fi Brussell, is-16 ta’ Settembru 2011.
      
         
            Għall-Kummissjoni
         
         Algirdas ŠEMETA
         
            Membru tal-Kummissjoni
         
      
   
   
      (1)  ĠU L 283, 31.10.2003, p. 51.
   
      (2)  ĠU L 9, 14.1.2009, p. 12.
   
      (3)  ĠU L 279, 23.10.2001, p. 1.